Document ID: /roh_data/filtered/fineweb-2-filterrobots_roh.jsonl.gz/48336

Trumpada tar Tanguy Nef en il percurs final dal slalom a Garmisch-Patenkirchen. Malgrà ch'el era anc il pli spert suenter il emprim percurs. En il segund percurs è el ids en il risico e perquai curdads ora anc avant la partenza. Il Norvegais Henrik Kristoffersen ha gudagnà la cursa. Segund è Loïc Meillard cun in retard da 14 tscheintavels e terz l'Austriac Manuel Feller.
Era Luca Aerni e Sandro Simonet èn curdads ora en il segund percurs. Daniel Yule è vegnì sco 5avel en l'arrivada. Per Ramon Zenhäusern hai be tanschì per il plaz 24.
Emprim percurs
Suenter il emprim percurs era la situaziun per ils skiunz svizzers optimala: Tanguy Nef è stà il pli spert. Cun la numra da partenza 25 ha el mussà in bun emprim percurs ed uschia segirà la megliera cundiziun da partenza per il percurs final. El aveva in avantatg da 7 tschientavels sin il Norvegiais, Henrik Kristoffersen.
Loïc Meillard e Daniel Yule suondan sin il 3. respectivamain 4. plaz. Melliard cun in retard dad 8 tschientavels sin Nef ed uschia be in tschientavel pli plauns che Kristoffersen.